V poriadku. Ukážem vám pár obrázkov
z jedného veľmi zábavného článku
z časopisu ultrazvukovej medicíny.
Asi sa pustím na veľmi neistú cestu a poviem, že najzábavnejší článok
doteraz publikovaný v Žurnále ultrazvukovej medicíny.
Nadpis je "Pozorovanie vnútromaternicovej masturbácie."
(Smiech)
Dobre. Naľavo môžete vidieť ruku. To je tá veľká šípka.
A penis napravo. Ruka sa vznáša.
A tuto máme,
podľa slov radiológa Israela Meisnera,
"Ruku zvierajúcu penis, spôsobom pripomínajúcim masturbačné pohyby."
Majte na pamäti, že toto bol ultrazvuk.
Takže to boli pohybujúce sa obrázky.
Orgazmus je reflex autonómneho nervového systému.
To je časť nervového systému,
ktorá sa podieľa na veciach, ktoré vedome nekontrolujeme.
Ako trávenie, srdečný rytmus, sexuálne vzrušenie.
Orgazmický reflex môže byť spustený
prekvapivo širokým spektrom podnetov.
Genitálnou stimuláciou, samozrejme.
Ale Kinsey tiež vyspovedal ženu,
ktorá mohla byť privedená k orgazmu
tým, že niekto hladkal jej obočie.
U ľudí s poranením miechy,
ako paraplegici a kvadriplegici,
sa často vytvorí veľmi veľmi senzitívna oblasť
hneď nad miestom ich poranenia.
Nech je to čokoľvek.
V literatúre nájdeme takú vec ako kolenný orgazmus.
Myslím, že najzvláštnejší orgazmus, s ktorým som sa doteraz stretla,
bol prípad ženy,
ktorá mala orgazmus vždy, keď si čistila zuby.
(Smiech)
Bolo to niečo v zloženom
senzoricko-motorickom úkone čistenia jej zubov,
čo spúšťalo jej orgazmus.
Šla k neurológovi, ktorý bol z toho nadchnutý.
Overil, či niečo nebolo v zubnej paste.
Ale nie, stávalo sa to s hocakou značkou.
Stimulovali jej ďasná
so špáradlom, aby zistili, či to bola príčina.
Nie. Bol to celý, no viete, ten pohyb.
A pre mňa úžasná vec je, že
teraz by ste si mysleli, že táto žena mala
vynikajúcu ústnu hygienu.
(Smiech)
Je to smutné -- toto je, čo hovorí článok --
"Verila, že je posadnutá démonmi
a prešla na používanie ústnej vody."
To je tak smutné.
(Smiech)
Keď som pracovala na knihe,
vyspovedala som ženu, ktorá sa dokázala myšlienkami dostať k orgazmu.
Bola súčasťou štúdie na Rutgers University.
To musíte milovať. Rutgers.
Takže som ju vyspovedala v Oaklande,
v sushi reštaurácii.
Spýtala som sa, "Takže to môžete spraviť aj tu?"
A ona odpovedala, "Hej, ale radšej by som najskôr dojedla ak vám to nevadí."
(Smiech)
Ale potom bola taká láskavá a predviedla
to vonku na lavičke.
Bolo to zvláštne. Trvalo to asi minútu.
A potom som sa jej spýtala,
"A toto robíte stále?"
(Smiech)
Odpovedala, "Nie. Úprimne, keď prídem domov, som zvyčajne príliš unavená."
(Smiech)
Povedala, že posledný krát to robila,
keď sa viezla v Disneylande.
(Smiech)
Centrum orgazmu, pozdĺž miechového nervu,
je niečo, čo sa volá koreň krížových nervov. Ktorý je to vzadu.
A ak ho spustíte, ak ho stimulujete elektródou,
na správnom mieste, vyvoláte orgazmus.
A je faktom, že môžete vyvolať miechový reflex
u mŕtvych ľudí.
U určitých prípadoch mŕtvych ľudí, mŕtvol s bijúcim srdcom.
To je niekto, kto je mozgovo mŕtvy,
právne mŕtvy, definitívne odpísaný,
ale udržiavaný pri živote respirátorom,
takže ich orgány budú okysličované
pre transplantáciu.
Pokiaľ v niektorom z týchto mozgovo mŕtvych ľudí
stimulujete to pravé miesto
chvíľami niečo uvidíte.
Existuje reflex nazývaný Lazarusov reflex.
A ten je -- Pokúsim sa predviesť najlepšie ako viem, zároveň nebyť mŕtva.
Je to asi takto. Podráždite bod.
Mŕtvy chlapík, alebo dievča, urobí ... asi takto.
Veľmi otravné pre ľudí pracujúcich na patológii.
(Smiech)
Ak môžete spustiť Lazarusov reflex u mŕtvych ľudí,
prečo nie orgazmický reflex?
Spýtala som sa túto otázku experta na mozgovú smrť,
Stephanie Mann, ktorá bola dostatočne bláznivá, aby mi odpovedala na emaily.
(Smiech)
Spýtala som sa, "Je mysliteľné,
aby sa spustil orgazmus u mŕtvej osoby?"
Odpovedala, "Áno, pokiaľ je krížový nerv okysličovaný.
Je to možné."
Samozrejme by to pre tú osobu nebola veľká zábava.
Ale bol by to orgazmus --
(Smiech)
ničmenej.
Dokonca som to aj navrhla -- na univerzite v Alabame je výskumník,
ktorý robí výskum na orgazme.
Povedala som jej, "Mala by si spraviť pokus.
Predsa môžeš dostať mŕtvoly keď pracuješ na univerzite."
Povedala som, " Skutočne by si to mala spraviť."
Odpovedala, "Ale ty na to získaš súhlas od posudkovej komisie pre ľudské subjekty."
(Smiech)
Podľa autora návodu na manželstvo z 30-tych rokov minulého storočia,
Theodoora Van de Velde,
môžeme v dychu ženy detegovať zápach semena
počas asi hodiny po pohlavnom styku.
Theodore Van de Velde bol niečo ako znalec semena.
(Smiech)
To je chlapík, ktorý napísal knihu, "Ideálne manželstvo."
Veľmi zarytý hetero chlap.
Ale v tejto knihe "Ideálne manželstvo" napísal,
že dokáže rozlíšiť medzi semenom mladého muža,
ktoré, ako vraví, má čerstvú, osviežujúcu vôňu
a semenom dospelého muža,
ktorého semeno vonia, citujem,
"Obzvlášť ako kvety gaštanu jedlého.
Niekedy celom čerstvo kvetinovo
a potom niekedy nesmierne prenikavo."
(Smiech)
V 1999-tom, v štáte Izrael
sa začalo jednému mužovi štikútať.
A toto bol jeden z tých prípadov kedy to neprestávalo.
Skúsil všetko, čo mu jeho priatelia poradili.
Nič nepomohlo.
Dni ubiehali. Až raz tento muž,
stále štikútajúci, mal sex so svojou manželkou.
A ej hľa, štikútanie prešlo.
Povedal to svojmu doktorovi, ktorý o tom publikoval správu
v časopise Kanadskej medicíny pod názvom,
"Pohlavný styk ako možná liečba
neovládateľného štikútania."
Zbožňujem tento článok, pretože v určitom momente navrhujú,
že nezadaní štikútajúci môžu skúsiť masturbáciu.
(Smiech)
Milujem to, pretože to je celá populácia. Nezadaní štikútajúci.
(Smiech)
Ženatý. Slobodný. Nezadaný štikútajúci.
V prvých rokoch 20. storočia
gynekológovia, veľa gynekológov verilo,
že keď má žena orgazmus,
kontrakcie slúžia na nasávanie semena nahor cez krček maternice
a tak ho rýchlo dopravujú ku vajíčku.
A tým zvyšujú pravdepodobnosť počatia.
Volalo sa to "vcucávacia" teória.
(Smiech)
Pokiaľ by ste šli späť ku Hipokratovi,
lekári verili, že orgazmus u žien nebol
pre počatie iba užitočný, ale potrebný.
Doktori od vtedy bežne hovorili mužom
o dôležitosti uspokojovania ich žien.
Autor návodu na manželstvo a oňuchávač semena
Theodore Van de Velde --
(Smiech)
má vo svojej knihe jednu vetu.
Zbožňovala som tohoto muža. Dlho som si Theodere Van de Velde užívala.
Vo svojej kniha má túto vetu,
ktorá, predpokladám, pochádza z čias Habsburgskej monarchie.
Keď mala panovníčka Mária Terézia
problém s počatím.
Zjavne jej dvorný lekár povedal,
"Som toho názoru,
že vulva Vašej najsvätejšej vznešenosti,
by mala byť dráždená určitú dobu pred stykom."
(Smiech)
Je to očividne, čo ja viem, niekde zaznamenané.
Masters a Johnson: teraz sa posúvame k 50-tym rokom.
Masters a Johnson boli skeptici vcucávacej teórie.
Čo je naozaj zábavné povedať.
Neuznávali ju.
A rozhodli sa, ako takí Masters a Johnson,
že tomu prídu na kĺb.
Priviedli do laboratória ženy. Myslím, že to bolo päť žien.
Vystrojili ich príklopkou na krček
obsahujúcu umelé semeno.
A v umelom semene
bola pre rádioaktivitu nepriepustná látka,
ktorá by sa ukázala na röntgene.
Toto sú 50-te roky.
Tieto ženy sedeli pred röntgenom
a masturbovali.
A Masters a Johnson sa pozerali, či uvidia, že semeno bolo nasávané.
Nenašli žiadny dôkaz vcucávania.
Možno sa pýtate, "Ako je možné vyrobiť umelé semeno?"
(Smiech)
Mám pre vás odpoveď. Dve odpovede.
Môžete použiť múku a vodu, alebo kukuričný škrob a vodu.
V skutočnosti som našla v literatúre tri rozdielne recepty.
(Smiech)
Môj obľúbený hovorí --
najskôr vymenovali ingrediencie
a potom v recepte sa uvedie, napríklad,
"Pre dva tucty koláčikov."
Tento hovorí, "Pre jeden ejakulát."
(Smiech)
Je tu ešte jeden spôsob, ako môže orgazmus zvýšiť fertilitu.
Tento obsahuje aj mužov.
U spermy, ktorá je v tele týždeň alebo dlhšie,
sa začnú objavovať abnormality,
ktoré spôsobia zníženie efektívnosti prerážania si cesty
do vajíčka.
Britský sexuológ Roy Levin
uvažoval, že toto je možno dôvod, prečo sa u mužov
vyvinulo také nadšené a časté masturbovanie.
Hovorí, "Pokiaľ sa budem stále robiť,
budem mať čerstvé spermie."
Čo bola, myslím, zaujímavá myšlienka, teória.
Tak, a teraz máte evolučné ospravedlnenie.
(Smiech)
V poriadku.
(Smiech)
Máme ale značné dôkazy pre vcucávanie v živočíšnej ríši.
U prasiat, napríklad.
V Dánsku, Dánska národná komisia pre reprodukciu ošípaných
zistila, že ak
sexuálne stimulujete prasnicu počas inseminácie,
získate šesťpercentný nárast početnosti vrhu,
čo je počet vyprodukovaných prasiatok.
A tak prišli s týmto plánom. S týmto päťbodovým plánom
pre stimuláciu prasníc.
Dali farmárom -- sú plagáty, čo vylepili do chlievu,
a majú tiež DVD.
A ja mám kópiu tohoto DVD.
(Smiech)
Toto je moje odhalenie. Pretože vám chcem ukázať klip.
(Smiech)
Teda, v poriadku.
Takže ideme do -- la la la, do práce.
Vyzerá to všetko veľmi nevinne.
Bude robiť rukami pohyby,
ktoré by robil kanec rypákom, keďže nemá ruky.
(Smiech)
To je ono. Kanec má veľmi podivné správanie počas dvorenia.
(Smiech)
Toto slúži na napodobnenie váhy kanca.
(Smiech)
Mali by ste vedieť, že klitoris u prasiat je vo vnútri vagíny.
Takže toto môže byť pre ňu istým spôsobom vzrušujúce. Tu to je.
(Smiech)
A šťastný výsledok.
(Potlesk)
Milujem toto video.
V tomto videu je okamih, hneď na začiatku,
kde priblížia záber na jeho ruku so snubným prsteňom,
ako keby chceli povedať, "Je to v poriadku, je to iba jeho práca. Naozaj má rád ženy."
(Smiech)
Ako som povedala -- keď som bola v Dánsku, mojou hostiteľkou bola Anne Marie.
A povedala som jej, " Tak prečo proste prasatám iba nestimulujete klitoris?
Prečo to nerobia farmári?
To nie je jeden z vašich piatich krokov."
Odpovedala -- Musím vám prečítať, čo povedala, pretože to zbožňujem.
Povedala, "Bolo veľkou prekážkou
len povedať farmárom, aby sa dotýkali spodku vulvy.
Tak sme mysleli, že by sme nemali práve teraz spomínať klitoris."
(Smiech)
Ostýchaví ale ambiciózni chovatelia prasiat si ale môžu kúpiť -- toto je pravda --
vibrátor pre prasnice,
ktorý je napojený na trubičku prívodu spermií a vibruje.
Pretože, ako som povedala,
klitoris je vo vnútri vagíny.
Takže je to možno o trochu viac vzrušujúce ako to vyzerá.
A tiež som jej povedala,
Tie prasnice. Možno ste si všimli.
Tie prasnice nevyzerajú, ako by boli vo veľkej extáze."
A ona povedala, "Nemôžeš spraviť takýto záver."
Pretože zvieratá nezaznamenávajú
bolesť alebo radosť na ich tvárach, tak ako to robíme my.
Majú skôr sklon -- prasatá, napríklad, sú skôr ako psi.
Používajú hornú polovicu tváre. Najviac vyjadrujú uši.
Takže si nieste naozaj istí čo sa s prasaťom deje.
Primáty, na druhú stranu, používame viac naše ústa.
Toto je výraz na tvári ejakulujúceho makaka medvedieho.
(Smiech)
A čo je najzaujímavejšie, toto bolo pozorované u samíc makaka.
Ale iba za prispenia ďalšej samice.
(Smiech)
Masters a Johnson sa v 50-tych rokoch rozhodli,
že idú rozlúštiť celý cyklus pohlavných odoziev u ľudí.
Od vzrušenia, až po orgazmus u mužov a žien.
Všetko, čo sa deje v ľudskom tele.
U žien, veľa z tohoto sa deje vo vnútri.
To ale Mastersa a Johnsona nezastavilo.
Vyvinuli prístroj na umelú súlož.
Je to v podstate motorizovaný penis s kamerou.
Je tam pohlavný úd,
priehľadný pohlavný úd z akrylu s kamerou a zdrojom svetla,
pripevnený na motor, ktorý sa pohybuje asi nejako takto.
A žena s ním mala mať pohlavný styk.
To je to, čo by spravili. Celkom udivujúce.
Naneštastie, toto zariadenie bolo rozobrané.
Ubíja ma to. Nie že by som ho chcela použiť.
Chcela som ho vidieť.
(Smiech)
Jedného pekného dňa
sa Alfred Kinsey rozhodol,
že vypočíta priemernú vzdialenosť, ktorú preletí ejakulované semeno.
Nebola to iba bezvýznamná kuriozita.
Doktor Kinsey počul --
v tej dobe kolovala určitá teória, bolo to v 40-tych rokoch,
že sila, s akou
je semeno vrhnuté na krček maternice,
ovplyvňuje fertilitu.
Kinsey si myslel, že to bola hovadina a tak sa dal do práce.
Zhromaždil vo svojom laboratóriu
300 mužov, meter a kameru.
(Smiech)
A v skutočnosti objavil,
že u trištvrte mužov
tá vec iba akosi vytiekla.
Nebolo to vytrysknutie alebo vyhodenie alebo vystrelenie veľkou silou.
Avšak, držiteľ rekordu
dostrelil k značke 2,4 metra. Čo je pôsobivé.
(Smiech)
(Potlesk)
Áno. Presne.
(Smiech)
Čo je smutné, je to anonym. Jeho meno nie je uvedené.
V jeho zázname,
v zázname experimentu v jeho knihe,
Kinsey napísal,
"Dve plachty boli položené na zemi, aby ochránili orientálne koberce."
(Smiech)
Čo je moja druhá najobľúbenejšia veta
z celých litánii od Alfreda Kinseyho.
Moja najobľúbenejšia je,"Syrové odrobinky rozsypané pred párom kopulujúcich potkanov
rozptýlia samicu, ale nie samca."
(Smiech)
Ďakujem veľmi pekne.
(Potlesk)
Ďakujem!